ตลาดหุ้นเอเชียผันผวน วิตกสงครามการค้าสหรัฐ-จีน หลังสัญญาณเจรจาคลุมเครือ
ตลาดหุ้นเอเชียผันผวน วิตกสงครามการค้าสหรัฐ-จีนหลังสัญญาณเจรจาคลุมเครือ
ตลาดหุ้นเอเชียผันผวน วิตกสงครามการค้าสหรัฐ-จีนหลังสัญญาณเจรจาคลุมเครือ
22 พ.ย. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนรอความชัดเจนเกี่ยวกับความคืบหน้าในการเจรจาการค้าระหว่างสหรัฐกับจีน หลังจากมีสัญญาณที่บ่งชี้ทั้งในด้านบวกและด้านลบเกี่ยวกับการเจรจาของทั้งสองฝ่าย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,030.33 จุด ลดลง 8.25 จุด, -0.04% ดัชนี SSE Composite ตลาดหุ้นจีนเปิดวันนี้ที่ 2,906.24 จุด เพิ่มขึ้น 2.60 จุด, +0.09% ดัชนี HSI ตลาดหุ้นฮ่องกงเปิดวันนี้ที่ 26,584.88 จุด เพิ่มขึ้น 118.00 จุด, +0.45% ดัชนี TAIEX ตลาดหุ้นไต้หวันเปิดวันนี้ที่ 11,556.75 จุด ลดลง 1.52 จุด, -0.01% ดัชนี KOSPI ตลาดหุ้นเกาหลีใต้เปิดวันนี้ที่ 2,098.89 จุด เพิ่มขึ้น 2.29 จุด, +0.11% ดัชนี FTSE STI ตลาดหุ้นสิงคโปร์เปิดวันนี้ที่ 3,199.90 จุด เพิ่มขึ้น 7.69 จุด, +0.24% ดัชนี FBMKLCI ตลาดหุ้นมาเลเซียเปิดวันนี้ที่ 1,589.87 จุด ลดลง 2.32 จุด, -0.15% ดัชนี PSE Composite ตลาดหุ้นฟิลิปปินส์เปิดวันนี้ที่ 7,754.51 จุด ลดลง 64.38 จุด, -0.82%
ทั้งนี้การเจรจาการค้าระหว่างสหรัฐกับจีนยังไม่มีความชัดเจน โดยหนังสือพิมพ์วอลล์สตรีท เจอร์นัล รายงานโดยอ้างแหล่งข่าวว่า นายหลิว เหอ รองนายกรัฐมนตรีจีน ได้เชิญนายสตีเวน มนูชิน รมว.คลังสหรัฐ และนายโรเบิร์ต ไลท์ไฮเซอร์ ผู้แทนการค้าสหรัฐ (USTR) เข้าร่วมการเจรจาการค้ารอบใหม่ที่กรุงปักกิ่ง ทางด้านเจ้าหน้าที่การค้าของสหรัฐพร้อมที่จะพบกับเจ้าหน้าที่การค้าของจีนในการเจรจาการค้ารอบใหม่ แต่ยังไม่ได้ยืนยันกำหนดวันเจรจาที่แน่นอน
ขณะที่สื่ออีกหลายแห่งรายงานว่า การที่สภาสหรัฐผ่านกฎหมายสนับสนุนสิทธิมนุษยชนและประชาธิปไตยในฮ่องกงนั้น ได้สร้างความไม่พอใจให้กับจีน และอาจจะส่งผลกระทบต่อบรรยากาศในการเจรจาการค้าของทั้งสองฝ่าย